Politikk i Drammen

## Styreform
Drammen styres etter formannskapsmodellen. Formannskapet er nest øverste politiske organ i kommuner uten parlamentarisk styreform, og består av et utvalg av kommunestyrets medlemmer på minst fem medlemmer, deriblant ordføreren og varaordføreren. I Drammen består formannskapet av 15 medlemmer.

## Kommunestyret
Kommunestyret er kommunens øverste organ og skal føre tilsyn og kontroll med alt som kommunen er involvert i. Bystyret har 57 medlemmer og avholder normalt møte en gang i måneden.  Med unntak av kontrollutvalgets leder  er alle bystyremedlemmene fordelt på en av følgende hovedutvalg:

* Hovedutvalg for tekniske tjenester
* Hovedutvalg for helse, sosial og omsorg
* Hovedutvalg for oppvekst og utdanning
* Hovedutvalg for kultur, idrett og frivillighet
* Hovedutvalg for arbeid, aktivitet og inkludering

Hovedutvalgene kan ta opp enhver sak som gjelder kommunens styring og utvikling, og skal legge hovedvekt på langsiktig styring og utvikling av lokalsamfunnet gjennom aktivt og reelt politisk engasjement. Hovedutvalgene skal avgi innstilling til kommunestyret i alle saker som forelegges komiteen.

## Kommunestyrevalget 2023
Etter kommunestyrevalget 2023 besto posisjon av Høyre, Fremskrittspartiet, KrF og Pensjonistpartiet der Høyre hadde ordføreren og Fremskrittspartiet hadde varaordføreren. Posisjonen besto av 29 av 47 representanter i kommunestyret.

**Ledere og nestleder av hovedutvalgene i perioden 2023–2027:**

* Hovedutvalg for helse og omsorg: Leder – Andreas Muri (H), nestleder – Vibeke Rygh (FrP)
* Hovedutvalg for oppvekst og utdanning: Leder – Victoria Elisabeth Cavallini Fevik (H), nestleder – Turid Solberg Thomassen (KrF)
* Hovedutvalg for kultur, idrett, frivillighet og byliv: Leder – Lavrans Kierulf (FrP), nestleder – Fred Løwe (H)
* Hovedutvalg for tekniske tjenester: Leder – Knut Gjerde (FrP), nestleder – Tor Tveter (H)
* Hovedutvalg for arbeid, aktivitet og inkludering: Leder – Billy Taranger (KrF), nestleder – Jon Helgheim (FrP)
I 2024 meldte kommunestyrerepresentant Ana Maria Silva-Harper overgang fra Høyre og inn i Venstre. Det førte til at samarbeidspartiene i Drammen mistet flertallet. INP ble en del av samarbeidspartiene i 2024.

I 2025 valgte Pensjonistpartiet å bryte samarbeidet med posisjonen og gikk ut av samarbeidspartiene.

## Drammen kommunestyre 2019−2023
Kommunestyrevalget 2019 gjaldt for en kommuneutvidelse av Drammen med Svelvik og Nedre Eiker som tok effekt fra 1. januar 2020.

Posisjonen etter kommunevalget besto av Arbeiderpartiet, Senterpartiet, Miljøpartiet de Grønne, Sosialistisk Venstreparti og Venstre. Ordføreren var Monica Myrvold Berg (Ap) og varaordføreren var Ståle Sørensen (MDG).

**Ledere og nestledere av hovedutvalgene i perioden 2019–2023:**

* Hovedutvalg for helse, sosial og omsorg: Leder – Eivind Knudsen (Ap), nestleder – Camilla Fjeld Gustavsen (SP)
* Hovedutvalg for oppvekst og utdanning: Leder – Cathrin Janøy (MDG), nestleder – Åse Lund (SV)
* Hovedutvalg for kultur, idrett og frivillighet: Leder – Mads Hilden (Ap), nestleder – Herman Ekle Lund (MDG)
* Hovedutvalg for tekniske tjenester: Leder – Gro Nyhus (SP), nestleder – Thor Sigurd Syvaldsen (Ap)

I 2020 trakk Gro Nyhus seg som leder for hovedutvalget for tekniske tjenester, og Lina Strandbråten (Ap) ble valgt som ny hovedutvalgsleder.

I februar 2022 valgte Sosialistisk Venstreparti å bryte samarbeidet med resten av posisjonen angående saken om inntektsgrunnlaget for sosialhjelp.

I juni 2022 valgte Senterpartiet og Venstre å bryte samarbeidet med den resterende posisjonen over saken om bygging av sykehjem i Krokstadelva. Posisjonen besto derfra og ut perioden av Arbeiderpartiet og Miljøpartiet de Grønne.

### Kommunestyrevalget 2019

## Drammen bystyre 2015−2019
#### Kommunestyrevalget 2015

## Drammen bystyre 2011−2015
Drammen bystyre hadde i perioden 2011–2015 et borgerlig budjsettsamarbeid hvor Høyre hadde rent flertall. Høyre, Fremskrittspartiet, Venstre, og Kristelig Folkeparti samarbeidet om et felles budsjett, men partiene sto fritt til å stemme etter eget ønske i andre saker. I opposisjon satt Arbeiderpartiet, Sosialistisk Venstreparti og en uavhengig (Drammen Byliste).
Tore Opdal Hansen (H) var ordfører, Tove Paule (H) var varaordfører.

** Ledere og nestleder i saksforberedende komitéer i perioden 2011 – 2015:**
*Komité for Byutvikling og kultur: Leder Kristin Haftorn Johansen (H), nestleder Yousuf Gilani (V)  
*Komité for Helse, sosial og omsorg : Leder Sigrid Thielemann (H), nestleder  Odd A. Gusrud (Krf)
*Komité for Oppvekst og utdanning : Leder Elisabeth Lindberg (H), nestleder  Britt Homstvedt (FrP)

### Kommunestyrevalget 2011

## Drammen bystyre 2007–2011
### Kommunestyrevalget 2007

## Referanser